Arreste toy mortelle creature voy nous deux corps cy joincts en sepulture qui conjoincts feusmes jadis par mariage Colas Voisin fus nomme par droicture et Guillemette eus pour compagnie seure qui en son temps prudente fut et saige de chirurgie en vie eusmes l'usaige mais mort cruelle qui tout ravist et serre grans et petis par sa forcenee raige rendus nous a mors et poris en terre helas helas que vault riche vesture orgueil ne ponpe ne doulce nourriture ne long temps vivre jusqu'en fin de son aige puis q'une foys la mort par sa poincture de son faulx dart met tout a pourriture tant ait forme nature bel ymage l'an mil quatre cens passasmes ce passage soixante et quatre en juing ce je n'erre vingt et ung jour en juing par oultrage rendus nous a mors et poris ent terre Pierre Voisin notre fils par nature aussi sa femme Loyse par grant cure vint et ung jour d'avril en l'an mil CCCC quatre vins quatre ceste eglise et closture dedier firent en longueur at quarrure par Tristand de Salazart arcevesque de Sens si suplions a tous parcy passans qui en ce lieu vendront Jhesus requerre leur patenotre soiest pour nous disant qui ci gisons mors et pourriz en terre o voz vivans qui ne cesses d'acquerre les biens mondains et vives tous e guerre l'ung contre l'autre sans etre florissans en charite dont tous biens sont yssans amendez vous comme nous ceres terre. Memorare novissimam et in eternum non peccabis.